section_heading: Radnja
paragraph_text: Žandari već znaju da se u ruski logor uputio Enver-efendija s tajnim zadatkom. Fandorinov načelnik, general Mizinov, naređuje generalu Nikolaju Krideneru da zauzme Pleven. Novinar McLaughlin prekida večerinku u klubu senzacionalnom viješću: Kridener je zauzeo bugarski grad Nikopol (u kojem se doista dogodila bitka 1877.). Žandari odmah uhićuju Jablokova zato što je upravo on prenio pogrešnu naredbu. Za to vrijeme je Osman-paša zauzeo pusti Pleven, te se situacija na fronti jako zakomplicira. Fandorin i Varja započinju istragu. Savjetnik doznaje da je netko izmamio Jablokova iz šatora i zamijenio u šifriranom brzojavu riječ "Pleven" s "Nikopol". Ruska vojska opkoljuje gradić.